Lav et referat af nedenstående tekst:

Tekst:
Når Danmark den 14. maj deltager i den første semifinale ved Eurovision i Malmø, bliver det med 19-årige Emmelie de Forest på scenen. Det står klart, efter at det danske melodi grand prix lørdag aften blev afholdt i Jyske Bank Boxen i Herning. Da juryen og seernes stemmer var talt sammen, var det nemlig Emmelie de Forest og sangen "Only Teardrops" der havde fået flest point, og dermed vandt konkurrencen. I første omgang gik hun sammen med Simone Egeriis, der stillede op med sangen "Stay Awake" og nordjyden Mohamed Ali med sangen "Unbreakable", videre, da feltet blev skåret ned fra 10 sange til tre. Men det var altså Emmelie de Forest, som de tre værtinder Lise Rønne, Sofie Lassen-Kahlke og Louise Wolff kunne udråbe som vinder. Juryen, der bestod af Lis Sørensen, Jørgen de Mylius, Kato, Maria Lucia og Cutfather, satte 11 stemmer på både Mohamed Ali og Emmelie de Forest, mens Simone Egeriis fik otte. Af seerne fik Simone syv point, mens seerne kårede den endelige vinder, da de gav hele 15 point til Emmelie de Forest. Finalen i Eurovision, som Danmark skal forsøge at sikre sig en plads i, finder sted den 18. maj. Emmelie er født i Mariager.

Referat:
Sangerinden Emmelie de Forest, der er fra Mariager, skal repræsentere Danmark ved Eurovision i maj med sangen "Only Teardrops".